Alfred-Jean-Félix Ancel

**Alfred-Jean-Félix Ancel** (kortform **Alfred Ancel**, født 22. oktober 1898 i Lyon i Frankrike, død 11. september 1984 i Lyon) var en fransk prelat, generalduperior for Prado-instituttet, hjelpebiskop i Lyon og medgrunnlegger av arbeiderprestbevegelsen.
## Liv og virke
### Bakgrunn
Alfred Ancel kjempet i første verdenskrig i de italienske Alpene og mistet sitt høyre øye.
### Prest
Han ble ordinert til prest for Prado-instituttet i 1923. Han disputerte for sin doktoravhandling i teologi for pave Pius XI i Roma. Senere var han generalsuperior for Prado fra 1942 til 1971.
### Hjelpebiskop i Lyon
Han ble utnevnt til hjelpebiskop i Lyon som titulærbiskop av *Myrina* den 17. februar 1947. Han ble bispeviet den 25. mars samme år av kardinal Pierre Gerlier, erkebiskop av Lyon. Medkonsekrerende var Etienne Bornet, hjelpebiskop i Lyon, og Lucien-Sidroine Lebrun, biskop av Autun(-Châlon-sur-Saône-Mâcon). 

Til tross for Romas forbud mot arbeiderprester, fikk han tillatelse fra kardinal Alfredo Ottaviani, prefekt for Kongregasjonen for troslæren, til å utføre manuelt arbeid, og tjenestegjorde som arbeiderbiskop i fem år.

Han deltok på Det andre Vatikankonsil, og var ble han valgt inn i konsilets lærekommisjon og bidro aktivt til utarbeidelsen av *skjema XIII*, som ble til *«[[Gaudium et spes]]»*, et av de mest kjente kuriedokumentene. Han uttalte seg ved en rekke anledninger, særlig til fordel for en *«tjenende og fattig kirke»* og mot konseptet *[[rettferdig krig]]*.

I 1983, i Lyon, undertegnet han en brosjyre med tittelen «Skattestopp for frysing av atomvåpen»,' som oppmuntret til å nekte å betale det tredje foreløpige skatteavdraget. De andre underskriverne var Det grønne partiet, Den internasjonale foreningen for fredens bok, Pax Christi, Alternativstrømningen, Menneskerettighetsligaen, rådhuset i Saint-Pierre-de-Chandieu og Foreningen for absolutt respekt for mennesket.

### Død
Biskop Alfred-Jean-Félix Ancel døde den 11. september 1984 i Lyon-
## Verker
Alfred Ancel publiserte en rekke verker, blant annet:
* *La Mentalité bourgeoise*, 1950.
* *Le Problème de la paix*, P. E. L., Lyon, 1951.
* *5 ans avec les ouvriers*, Éditions du Centurion, 1963.
* *La Pauvreté de l’Église*, 1973.
* *Pour une lecture chrétienne de la lutte des classes*, Éditions universitaires, 1975.
* *Dialogue en vérité, Chrétiens et communistes dans la France d'aujourd'hui*, Éditions sociales, 1979.
* *Un militant ouvrier dialogue avec un évêque*, avec Joseph Jacquet, Éditions ouvrières, Rencontres, 1982.

I 2019 ble et upublisert manuskript av biskop Ancel utgitt med tittelen *«De troendes kall til evangelisk perfeksjon»*.'.
## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Biskop Eugène-Charles-Joseph de Mazenod (1782-1861) *1832
* Kardinal Joseph Hippolyte Guibert (1802-1886) *1842
* Kardinal François-Marie-Benjamin Richard de la Vergne (1819-1908) *1872
* Biskop Marie-Prosper-Adolphe de Bonfils (1841-1912) *1898
* Kardinal Louis-Ernest Dubois (1856-1929) *1901
* Kardinal Pierre-Marie Gerlier (1880-1965) *1929
* Biskop *Alfred-Jean-Félix Ancel* (1898-1984) *1947

## Referanser